גם אם הבית שלך ניחן בעיצוב הפנים האידיאלי, אי אפשר כל היום להישאר בבית. אנחנו, בני האדם, חייבים את האוויר הצח, את מראות הנוף המרעננים ואת תחושת החופש. בעיקר בתרבות המודרנית המלחיצה. נחמד אומנם לאכול בקוטג' החדש שלך ארוחת בוקר מפנקת אבל ארוחת בוקר בפרגולה על דק העץ שהתקינו לך לא מזמן, מפנקת הרבה יותר.
פרגולות עץ ודקים הגיעו לאזורנו מחבלי הארצות החמות יותר ובעיקר מאזור הים התיכון. פרגולה מעץ או אפילו דק הצמוד לבית מעניקים את הפתרון המושלם של בילוי בעל אופי טבעי רב חושי מבלי להתרחק יותר מדי מהבית. כך, כשכל עמך ישראל מחפש חניה ביער חולדה, אתם הזמנתם את החברים הטובים ביותר שלכם אליכם לפרגולה, ליהנות מחוויה חברתית המשלבת את נוכחות הטבע יחד עם הנוחות של הבית.
פרגולה מעץ צמודה בדרך כלל לווילה, לקוטג' או לבית צמוד קרקע. היא מהווה אלמנט נוסף ומעין המשך של הבית שנועד להעניק לנו רגעים שקטים, וקסומים שלך עם האוויר הצח, ציוץ הציפורים וקולות הטבע. כך יצרת לך בחצר רחבה מוצלת ומוגנת מהשמש. בישראל תוכל ליהנות מהפרגולה ברוב עונות השנה מבלי לסבול מחום או קור קיצוניים מדי.
בדרך כלל, פרגולות איכותיות עשויות עץ טבעי. פרגולות שעשויות מחומרים אחרים כמו אלומיניום, מתכת או גג פלסטיק או פיברגלאס, אינן מומלצות. המראה שלהן מנוכר, הן לא משתלבות היטב עם הבית ואין להן ערל אסתטי, כשגם הפונקציונאליות שלהן אינה ממולאת במלואן. פרגולת עץ מהוות המשך לבית ובדרך כלל הן מתחברות לסלון הבית או למרפסת.
פרגולה בסיסית בנויה מארבעה עמודי תמיכה עשויים עץ, עדיף מלא. קורות בעובי 8-15 ס"מ יעשו את העבודה. העץ מצופה בלכה מיועד לפרגולה הוא אחד כזה שעבר תהליך כימי – אימפרגנציה ושמרחו אותו במרחיקי חרקים וכאלה המונעים ריקבון. בין העצים המתאימים יותר בפרגולות הם האורן הפיני הדגלאס.
בניית פרגולה – התקנת פרגולה פשוטה מאוד ואתם יכולים לעשות זאת בעצמכם. גשו למחסן העץ הקרוב לביתכם, כשאתם מוכנים עם סקיצה ומידות. בדרך כלל מדובר בקורות בעובי של 5 על 15 ס"מ באורך הרצוי לכם. איש המקצוע במחסן ימליץ לכם על העץ הרצוי.
בבית כבר תחפרו ארבע בורות ליסודות, מניחים בבטון הרטוב את התושבות ומפלסים אותם. כעבור 24 שעות ניתן להרכיב את עמודי התמיכה ובהמשך את הקורות העליונות. חשוב לקבע לקיר למען היציבות. הגג יכול להיות עשוי מגלילי נצרים או קרשים דקים.
דק עץ יכול להוות הפתרון המושלם לחיפוי רצפת הפרגולה (עץ מלמעלה ומלמטה), אך לא זו בלבד. דק מעץ הוא הרצפה החיצונית הצמודה לבית וניתן לראותה בחצרות, גינות, על סף הבריכה, ובגני האירועים. דקים עשויים בדרך כלל מעץ גס, גושני מלא. לעיתים מהוקצע ולעיתים לא. העץ ממנו עשוי הדק יגיע בדרך כלל מהאזורים הטרופי יותר. כך הם מוגנים מפני רטיבות ולחות. תנאי מזג האוויר בחוץ, בקיץ ובחורף עלולים לפגוע בדק ולכן עצים כמו קומארו, איפאה או אירוקו יכולים להתאים.
דק טוב עשוי מעץ מלא טרופי וחשוב מאוד להניחו על אדמה נקייה ומפולסת. למשל: דק איפאה מקבעים אותו בעשרת עמודים ומחברים במרווח זה את הקורות האחת לרעותה. אם יש משטח בטון על האדמה זה אפילו עדיף וכך העץ לא יקבל את הלחלוחית שבאדמה.
כיף ללכת על דק, להניח את הכיסאות ושולחן הגינה עליו ולראות את הילדים משחקים עליו. בניית דק אף היא אינה מסובכת ואפשר לעשות זאת לבד אחרי קבלת הוראות בסיסיות. חיפוי דק מונע מכם התעסקות עם ניכוש עשבים שוטים, והדברת חרקים וזוחלי אדמה למיניהם.